Document ID: 32008R0480

NARIADENIE RADY (ES) č. 480/2008
z 26. mája 2008
o uzavretí dohody vo forme výmeny listov o úpravách meniacich a dopĺňajúcich protokol, ktorým sa na obdobie od 18. januára 2005 do 17. januára 2011 stanovujú možnosti rybolovu a výška finančného príspevku podľa Dohody medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 37 v spojení s článkom 300 ods. 2 a článkom 300 ods. 3 prvým pododsekom,
so zreteľom na návrh Komisie,
so zreteľom na stanovisko Európskeho parlamentu (1),
keďže:
(1)
Protokol, ktorým sa na obdobie od 18. januára 2005 do 17. januára 2011 stanovujú možnosti rybolovu a výška finančného príspevku podľa dohody medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel, bol prijatý nariadením Rady (ES) č. 115/2006 23. januára 2006 (2).
(2)
V súlade s článkom 9 dohody Európske spoločenstvo a Seychely zorganizovali zasadnutie spoločného výboru.
(3)
V nadväznosti na toto zasadnutie spoločného výboru sa vykonali úpravy protokolu, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok podľa dohode o partnerstve v oblasti rybolovu parafovanej 23. septembra 2004 a prijatej nariadením (ES) č. 115/2006 z 23. januára 2006.
(4)
Je v záujme Spoločenstva schváliť tieto úpravy protokolu,
PRIJALA TOTO NARIADENIE:
Článok 1
Týmto sa v mene Spoločenstva schvaľuje dohoda vo forme výmeny listov o úpravách meniacich a dopĺňajúcich protokol, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok podľa Dohody medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel.
Text dohody vo forme výmeny listov je pripojený k tomuto nariadeniu (3).
Článok 2
Možnosti rybolovu stanovené v protokole a rozhodnuté v nariadení Rady (ES) č. 115/2006 sa nemenia a potvrdzuje sa toto rozdelenie:
Kategória rybolovu
Členský štát
Možnosti rybolovu
Plavidlá na lov tuniakov vlečnou sieťou
Francúzsko
17 plavidiel
Španielsko
22 plavidiel
Taliansko
1 plavidlo
Plavidlá s dlhými lovnými šnúrami na lov na hladine
Španielsko
2 plavidlá
Francúzsko
5 plavidiel
Portugalsko
5 plavidiel
Ak žiadosti o povolenie týchto členských štátov nevyčerpajú možnosti rybolovu stanovené v protokole, Komisia môže zvážiť žiadosti o povolenie ktoréhokoľvek iného členského štátu.
Článok 3
Členské štáty, ktorých plavidlá vykonávajú činnosť rybolovu v rámci tejto dohody, oznámia Komisii množstvá každej zásoby ulovené v rybolovnej oblasti Seychel v súlade s podrobnými pravidlami ustanovenými v nariadení Komisie (ES) č. 500/2001 zo 14. marca 2001, ktorým sa ustanovujú podrobné pravidlá pre uplatňovanie nariadenia Rady (EHS) č. 2847/93 o monitorovaní úlovkov ulovených rybárskymi plavidlami Spoločenstva vo vodách tretích krajín a na šírom mori (4).
Článok 4
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 26. mája 2008

Labels: 18
5
6